Был картина ҡыҙыу бәхәстәр тыуҙыра: В.Стасов уны хәҡиҡәт һәм ихласлыҡ, дөрөҫ иғтибарға лайыҡ типтар өсөн маҡтай; шул уҡ ваҡытта М. Микешин, бындай йүнәлеш ысын юғары сәнғәтте үлтерә, тормоштоң күҙгә күренмәгән яғын ғына күрһәтеп, уны хурлай, тип раҫлай. 1862 йылда училищены тамамлағандан һуң, Перов «Мытищиҙа сәй байрамы» картинаһын яҙа. Картина ҡапма-ҡаршы сағыштырыуға ҡоролған:. һимеҙ монах-аҡтыҡ һәм һуғыш инвалиды аҡһаҡ һуҡыр үҙен етәкләп йөрөүсе малай менән.